11 महीने 20 दिन में दूसरी बार मनी ईद मिलादुन्नबी
जुलूस में 20 हजार समाजजन शामिल हुए
भास्कर संवाददाता | बुरहानपुर
साल 2015 में उर्दू कैलेंडर में रबी उल अव्वली माह और कालदर्शिका कैलेंडर के हिसाब से दूसरी बार ईद मिलादुन्नबी पर्व मना। समाजजन ने पैगंबर साहब को याद किया। धर्म सभा में उलेमाओं ने पाक रास्ते पर चलने का संदेश दिया।
गुरुवार सुबह 9 बजे जामिया अशरफिया मदरसा लोहार मंडी से पारंपरिक जुलूस निकला। इसमें 20 हजार से अधिक समाजजन शामिल हुए। करीब 100 से अधिक वाहन भी शामिल हुए। डीजे पर नातिया पाक से शहर गूंज उठा। उलेमाओं को फूलमाला पहनाकर अगवानी की गई। जगह-जगह मदरसों के उस्तादों और संचालकों पर फूलों बरसाए गए। शनवारा, जयस्तंभ, बस स्टैंड सहित अन्य मार्ग 30-30 मिनट के लिए डायवर्ट किए गए। जुलूस में बच्चों और युवाओं में खासा उत्साह दिखा। जगह-जगह स्वागत द्वार सजाए गए। शहर रंगबिरंगी झालर से पटा नजर आया। सुरक्षा की दृष्टि से जुलूस वाले मार्ग पर पुलिस बल तैनात रहा। एसडीएम केआर बड़ोले, सीएसपी बीपीएस परिहार पूरे समय जुलूस के साथ चले। भाजपा अल्पसंख्यक मोर्चा के सैयद इमादुद्दीन ने गांधी चौक में जुलूस का स्वागत किया। मोर्चा जिलाध्यक्ष शहजाद अख्तर, जाहीद मीर, अब्दुल रशीद, सईद बेग, कलीम खान, मोहम्मद मुश्ताक, लतीफ शाहीद, जफर हुसैन सहित अन्य सदस्य मौजूद थे। प्रमुख मार्गों से होकर जुलूस हिंदुस्तानी मसजिद पहुंचा। यहां उलेमाओं ने तकरीर की। कुरआन की तिलावत की गई। सभी को पाक रास्ते पर चलने की सीख दी। अमन-चैन और शांति के लिए दुआ की। सभी ने एक-दूसरे को ईद की मुबारकबाद दी। पीर अब्दुल बाकी अशरफी, मुफ्ती सैयद मेहबूब आलम साहब, मौलाना अहमद अशरफी, मौलाना कलीम अशरफी, सैयद अबुबकर के नेतृत्व में कार्यक्रम हुआ।
4 जनवरी को मनाई थी
उर्दू कैलेंडर में रबी उल अव्वली माह और कालदर्शिका कैलेंडर के हिसाब से 4 जनवरी को भी मुस्लिम समाजजन ने हर्षोल्लास के साथ ईद मिलादुन्नबी पर्व मनाया था। कारी मोहम्मद जफर अंसारी ने बताया इस साल पहली बार ऐसा संयाेग बना है। साल 2015 में दो बार मोहम्मद पैगंबर साहब को याद किया गया।
ईद मिलादुन्नबी के अवसर समाजजनों ने जुलूस निकाला।
mag_Deva hin_Deva bho_Deva hin_Deva hin_Deva awa_Deva awa_Deva hin_Deva